CELEX: 32011R0110
Language: fi
Date: 2011-02-08 00:00:00
Title: Komission asetus (EU) N:o 110/2011, annettu 8 päivänä helmikuuta 2011 , eurooppalaisesta sosiaalisen suojelun integroidusta tilastointijärjestelmästä (ESSPROS) annetun Euroopan parlamentin ja neuvoston asetuksen (EY) N:o 458/2007 täytäntöönpanosta ESSPROS-järjestelmän nettososiaalietuuksia koskevaan moduuliin liittyvien tietojen toimitusmuotojen, toimitettavien tulosten ja laadunarviointiperusteiden osalta  ETA:n kannalta merkityksellinen teksti

9.2.2011   
            
            
               FI
            
            
               Euroopan unionin virallinen lehti
            
            
               L 34/29
            
         KOMISSION ASETUS (EU) N:o 110/2011,
   annettu 8 päivänä helmikuuta 2011,
   eurooppalaisesta sosiaalisen suojelun integroidusta tilastointijärjestelmästä (ESSPROS) annetun Euroopan parlamentin ja neuvoston asetuksen (EY) N:o 458/2007 täytäntöönpanosta ESSPROS-järjestelmän nettososiaalietuuksia koskevaan moduuliin liittyvien tietojen toimitusmuotojen, toimitettavien tulosten ja laadunarviointiperusteiden osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eurooppalaisesta sosiaalisen suojelun integroidusta tilastointijärjestelmästä (ESSPROS) 25 päivänä huhtikuuta 2007 annetun Euroopan parlamentin ja neuvoston asetuksen (EY) N:o 458/2007 (1) ja erityisesti sen 7 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 458/2007 vahvistetaan menetelmäkehys, jota käytetään vertailukelpoisten tilastojen kokoamiseksi Euroopan unionin käyttöön, sekä eurooppalaisen sosiaalisen suojelun integroidun tilastointijärjestelmän, jäljempänä ’ESSPROS-järjestelmä’, mukaisesti koottujen tilastojen toimittamista ja levittämistä koskevat määräajat.
            
         
               (2)
            
            
               Asetuksen (EY) N:o 458/2007 7 artiklan 2 kohdan mukaan on päätettävä täytäntöönpanotoimenpiteistä, jotka koskevat nettososiaalietuuksia koskevaan moduuliin liittyvien tietojen toimitusmuotoja, toimitettavia tuloksia ja laadunarviointiperusteita.
            
         
               (3)
            
            
               Nettososiaalietuuksia koskeva moduuli olisi koottava rajoitettua lähestymistapaa käyttäen, jotta edunsaajajoukko olisi sama kuin ESSPROS-perusjärjestelmän bruttososiaalietuuksia koskevassa tiedonkeruussa.
            
         
               (4)
            
            
               Tässä asetuksessa säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   1.   Nettososiaalietuuksia koskevaan moduuliin liittyvien tietojen toimitusmuodot ja toimitettavat tulokset vahvistetaan liitteessä I.
   2.   Nettososiaalietuuksia koskevaan moduuliin liittyvät laadunarviointiperusteet vahvistetaan liitteessä II.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä helmikuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 113, 30.4.2007, s. 3.
   
      LIITE I
      
         Nettososiaalietuuksia koskevaan moduuliin liittyvien tietojen toimitusmuodot ja toimitettavat tulokset
      
      1.   TOIMITETTAVAT TIEDOT
      Nettososiaalietuuksiin (rajoitettu lähestymistapa) liittyvät tiedot toimitetaan komission vahvistamassa muodossa.
      Toimitettavat muuttujat ovat:
      
                  1.1
               
               
                  Keskimääräiset eritellyt veroasteet (AITR) ja keskimääräiset eritellyt sosiaaliturvamaksuasteet (AISCR) jaoteltuna yhtäaikaisesti:
                  
                              —
                           
                           
                              ESSPROS-käsikirjan lisäyksessä 1 määritellyn ainoastaan rahamääräisiä sosiaalietuuksia koskevan yksityiskohtaisen luokittelun mukaisesti,
                           
                        
                              —
                           
                           
                              komission asetuksen (EY) N:o 1322/2007 (1) liitteessä I olevassa ”järjestelmäluettelossa” lueteltujen järjestelmien mukaisesti.
                           
                        
            
                  1.2
               
               
                  Muut veroetuudet (toimitetaan ainoastaan, jos niitä ei oteta suoraan huomioon AITR:ssä ja/tai AISCR:ssä).
                  Muut veroetuudet jaotellaan luokituksen ensimmäisellä tasolla asetuksen (EY) N:o 458/2007 2 artiklan b alakohdassa tarkoitettua riskien ja tarpeiden luetteloa vastaavien kohderyhmien mukaisesti.
                  Muita veroetuuksia koskevat tiedot annetaan kansallisena valuuttana.
               
            
                  1.3
               
               
                  Nettososiaalietuuksia (rajoitettu lähestymistapa) koskevat tiedot jaoteltuna yhtäaikaisesti:
                  
                              —
                           
                           
                              ESSPROS-käsikirjan lisäyksessä 1 määritellyn sosiaalietuuksia koskevan yksityiskohtaisen luokittelun mukaisesti,
                           
                        
                              —
                           
                           
                              asetuksen (EY) N:o 1322/2007 liitteessä I olevassa ”järjestelmäluettelossa” lueteltujen järjestelmien mukaisesti (ilmoitetaan myös ”kaikkien järjestelmien tasoa” koskevat tiedot, jotka vastaavat kaikkien järjestelmien yhteissummaa).
                           
                        Nettososiaalietuudet saadaan yhdistämällä asetuksen (EY) N:o 1322/2007 liitteessä I tarkoitetut bruttososiaalietuudet ja edellä kohdassa 1.1 ja 1.2 luetellut muuttujat.
               
            2.   KÄSIKIRJA
      Tämän asetuksen soveltamiseksi käytettävät yksityiskohtaiset luokitukset ja määritelmät vahvistetaan komission ja jäsenvaltioiden yhdessä laatimassa ESSPROS-käsikirjassa.
      
         (1)  EUVL L 294, 13.11.2007, s. 5.
   
   
      LIITE II
      A.   NETTOSOSIAALIETUUKSIA KOSKEVAAN MODUULIIN LIITTYVIEN TIETOJEN LAADUNARVIOINTIPERUSTEET
      Euroopan parlamentin ja neuvoston asetuksen (EY) N:o 223/2009 (1) 12 artiklan mukaisesti nettososiaalietuuksia koskevan tiedonkeruun vuosittaiseen laadunarviointiin sovelletaan seuraavia laatuperusteita: relevanssi, tarkkuus, ajantasaisuus, oikea-aikaisuus, saatavuus ja selkeys sekä vertailukelpoisuus ja yhtenäisyys.
      B.   TOIMITETTAVAT TIEDOT
      Jäsenvaltioiden on toimitettava seuraavat tiedot:
      1.   Yhteystiedot
      
      1.1   Tarkat tiedot tietojen kokoajasta.
      2.   Tarkkuus
      
      2.1   Tietolähteiden kattavuus: käytettyjen lähteiden tyypit (rekisterit tai muut hallinnolliset lähteet, tutkimukset, arviot), tarkat tiedot eri lähteiden kattamista järjestelmistä/kohderyhmistä, raportit tietolähteiden kattavuuteen liittyvistä ongelmista, jotka ovat johtaneet tietojen arviointiin.
      2.2   Arvioissa sekä tietolähteiden heikon kattavuuden osalta käytettävät menetelmät ja oletukset:
      
                  —
               
               
                  hallinnolliset tiedot,
               
            
                  —
               
               
                  tutkimukset,
               
            
                  —
               
               
                  mallinnus,
               
            
                  —
               
               
                  muu (täsmennettävä).
               
            2.3   Tilastojen tarkistukset:
      
                  —
               
               
                  käytettyjen tietolähteiden muuttuminen,
               
            
                  —
               
               
                  tietojen arvioinnissa käytettyjen menetelmien ja oletusten muuttuminen,
               
            
                  —
               
               
                  tietojen tarkistaminen käsitteellisten mukautusten vuoksi (esimerkiksi kansantalouden tilinpidon mukautukset),
               
            
                  —
               
               
                  tietojen tarkistaminen lopullisten tilastojen tullessa saataville,
               
            
                  —
               
               
                  tietojen tarkistaminen laaduntarkastustoimien vuoksi,
               
            
                  —
               
               
                  tietojen tarkistamiseen sovellettujen periaatteiden kuvaus.
               
            3.   Vertailukelpoisuus
      
      3.1   Maantieteellinen vertailukelpoisuus:
      
                  —
               
               
                  poikkeukset lopullisten tietojen täydellisestä kattavuudesta,
               
            
                  —
               
               
                  poikkeukset ESSPROS-menetelmästä,
               
            
                  —
               
               
                  tarkat tiedot poikkeusperusteista ja käytetyistä menetelmistä,
               
            
                  —
               
               
                  arvio tehtyjen poikkeusten vaikutuksista vertailukelpoisuuteen.
               
            3.2   Ajallinen vertailukelpoisuus:
      
                  —
               
               
                  kuvaus aikaisempien tietojen ja nykyisten tietojen kattavuuden vastaavuudesta,
               
            
                  —
               
               
                  kuvaus aikaisempien tietojen ja nykyisten tietojen vertailukelpoisuudesta.
               
            4.   Saatavuus ja selkeys
      
      4.1   Asianomaisessa maassa sovelletun tietojen levittämispolitiikan kuvaus.
      4.2   Käyttäjille toimitetun metatiedon/menetelmän kuvaus.
      5.   Relevanssi
      
      5.1   Kuvaus siitä, miten tilastotiedot täyttävät käyttäjien nykyiset ja mahdolliset tulevat tarpeet.
      C.   LAATURAPORTTIEN TUOTTAMISEN AIKATAULU
      Nettososiaalietuuksia koskevaa moduulia koskevat laaturaportit laaditaan vuosittain.
      Raportti vuoden N osalta toimitetaan komissiolle (Eurostatille) viimeistään 31 päivänä tammikuuta vuonna N + 3.
      D.   LAATURAPORTTIEN TOIMITTAMISMUOTO
      Tietojen laatuun liittyvät tiedot toimitetaan komission (Eurostatin) vahvistamassa muodossa.
      
         (1)  EUVL L 87, 31.3.2009, s. 164.